Don Cherry

Donald Eugene Cherry (18 November 1936 – 19 Oktober 1995) was 'n Amerikaanse jazzmusikant, trompetspeler en jazzorkesleier. Cherry het vanaf die laat-1950's gespeel in die orkeste van die saxofoonspeler Ornette Coleman, insluitende op die baanbrekende free jazz-albums The Shape of Jazz to Come (1959) en Free Jazz: A Collective Improvisation (1961). Cherry het ook saamgewerk met bekende musikante soos John Coltrane, Charlie Haden, Sun Ra, Ed Blackwell, die New York Contemporary Five en Albert Ayler.

Cherry het in 1966 sy debuutalbum as orkesleier, getiteld Complete Communion vrygestel. In die 1970's was hy 'n pionier in wêreldmusiek ("world music"). Sy werk het veral inspirasie geput uit Afrika-, Midde-Oosterse- en Hindoestaanse musiek, soos gehoor kan word op sy 1975-album Brown Rice. Hy was 'n lid van die ECM-groep Codona, saam met die perkussiespeler Naná Vasconcelos en Collin Walcott. Volgens Chris Kelsey van AllMusic was Cherry "een van die invloedrykste jazzmusikante van die laat-20ste eeu."

 Vroeë lewe 
Cherry is gebore in Oklahoma City, Oklahoma. Sy ma was 'n Choctaw en sy pa 'n Afro-Amerikaner. Sy ma en ouma het die klavier bespeel en sy vader die trompet. Sy pa was die eienaar van die Cherry Blossom Club in Oklahoma City, wat opvoerings aangebied het deur die jazzmusikante Charlie Christian en Fletcher Henderson. In 1940 verhuis Cherry saam met sy familie na die Watts-buurt van Los Angeles, waar sy pa die kroeg beman by die Plantation Club in Central Avenue, wat destyds aan die voorspits was van die jazzbedryf. Cherry het in herinnering groep hoe hy by sy skool, John C. Fremont High School, klasse gemis het om saam met die swingorkes by Jefferson High School te speel. As gevolg hiervan is hy verplaas na Jacob Riis High School, 'n verbeteringskool, waar hy die tromspeler Billy Higgins ontmoet het.

 Loopbaan 
Teen die vroeë 1950's het Cherry musiek begin speel saam met ander jazzmusikante in Los Angeles; somtyds as pianis in Art Farmer se orkes. Toe die trompetspeler Clifford Brown saam met Max Roach in Los Angeles was, het Cherry 'n speelsessie bygewoon saam met Brown en Larance Marable by Eric Dolphy se huis, waar Brown vir Cherry touwys gemaak het. Cherry het ook getoer saam met die saxofoonspeler James Clay.

Cherry se deurbraak het in 1958 gekom toe hy opgevoer het en opnames gemaak het saam met Ornette Coleman, aanvanklik in 'n kwintet saam met die pianis Paul Bley en later in die kwartet wat opnames gemaak het vir Atlantic Records. Gedurende die tydperk "his lines ... gathered much of their freedom of motion from the free harmonic structures." Cherry was mede-leier tydens die opname van die album The Avant-Garde, waartydens John Coltrane vir Coleman vervang het in die kwartet. Cherry het ook opnames gemaak en getoer saam met Sonny Rollins. Cherry was 'n lid van die New York Contemporary Five saam met Archie Shepp en John Tchicai, en het opnames gemaak en getoer saam met Albert Ayler en die komponis George Russell. Sy eerste opname as leier van 'n groep het in 1965 gekom met die album Complete Communion vir Blue Note Records. Die groep het Coleman se trompetspeler Ed Blackwell en die saxofoonspeler Gato Barbieri ingesluit, wat Cherry ontmoet het terwyl hy in Europa getoer het saam met Ayler en die kontrabasspeler Henry Grimes.

duimnael|links|Cherry by Park Le Cascine, Florence, Italië in September 1975

Nadat hy Coleman se kwartet verlaat het, het Cherry dikwels in klein groepe en duette gespeel, dikwels saam met die voormalige Coleman-tromspeler Ed Blackwell, tydens 'n lang verblyf in onder andere Skandinawië. Hy het deur Europa, Indië, Marokko, Suid-Afrika en elders gereis en saam met 'n verskeidenheid musikante gespeel. In die laat 1960's vestig hy hom in Tågarp, Swede, saam met sy vrou, die Sweedse ontwerpster en tekstielkunstenares Moki Cherry. In 1968 het Cherry musiekklasse aangebied saam met gasdosente, opvoeringsmedewerkers en werkswinkelleiers van regoor die wêreld by Arbetarnas bildningsförbund (ABF) House, 'n Sweedse arbeidsbeweging-bestuurde onderwyssentrum. Don en Moki Cherry het vir 10 jaar saamgewoon en saamgewerk in 'n verlate skoolhuis in Tågarp, klasse en optredes gehou, gaste en medewerkers gehuisves en hul konsep van Organic Music Society verken.

In 1969 het Cherry die trompet en ander instrumente gespeel vir die digter Allen Ginsberg se 1970 langspeelplaat Songs of Innocence and Experience, 'n musikale verwerking van William Blake se gelyknamige digbundel. Hy het verskyn op Coleman se 1971-langspeelplaat Science Fiction, en van 1976 tot 1987 herenig saam met Blackwell, Dewey Redman en Charlie Haden as Old and New Dreams. Old and New Dreams het vier albums opgeneem (twee vir ECM en twee vir Black Saint) waarin Cherry se "subtlety of rhythmic expansion and contraction" merkbaar is.

duimnael|Don Cherry in 1989

In die 1970's het Cherry die ontwikkelende genre van world fusion-musiek aangedurf. Cherry het Midde-Oosterse, Afrika en Indiese musiek in sy musiek geïnkorporeer. Hy het in die vroeë sewentigerjare Indiese musiek saam met Vasant Rai studeer. Van 1978 tot 1982 het hy drie albums vir ECM opgeneem saam met die "wêreldjazz"-groep Codona, bestaande uit Cherry, die perkussiespeler Naná Vasconcelos en Collin Walcott.

Cherry het ook saam met die klassieke komponis Krzysztof Penderecki aan die 1971-album Actions gewerk. In 1973 het hy saam met Jodorowsky en Ronald Frangipane die klankbaan vir Alejandro Jodorowsky se rolprent The Holy Mountain gekomponeer.

Aan die einde van die 1970's het die trio Organic Music Theater (saam met Gian Piero Pramaggiore en Naná Vasconcelos) baie konserte in Italië en Frankryk gehou.

In 1982 het Cherry saam met Ed Blackwell die duetalbum El Corazón vrygestel. Hy het ook twee albums as 'n orkesleier in die 1980's vrygestel: Home Boy (Sister Out) in 1985 en Art Deco in 1988. Hy het weer opgeneem saam met die oorspronklike Ornette Coleman Quartet op die eerste plaat van Coleman se 1987-album In  All Languages.

Ander speelgeleenthede in sy loopbaan het gekom met Carla Bley se 1971-opera Escalator over the Hill en as "sideman" op opnames deur Lou Reed, Ian Dury, Rip Rig + Panic en Sun Ra. Cherry het saam met Ian Dury en die Blockheads op hul 1980-toer gespeel, insluitend die laaste optrede op Oukersaand, wat regstreeks deur die BBC uitgesaai is vanaf die Dominion Theatre in Londen. Hy het ook in 1981 saam met die groep deur die Verenigde Koninkryk en Europa getoer.https://www.bbc.co.uk/programmes/b011qkh6

In 1994 het Cherry verskyn op die Red Hot Organization se kompilasie Stolen Moments: Red Hot + Cool op 'n snit getiteld "Apprehension", saam met the Watts Prophets. 

 Sterftes en nalatenskap 
Cherry sterf op 19 Oktober 1995 (op 58-jarige ouderdom) aan longkanker in Málaga, Spanje.

Cherry is in 2011 ingelyf in die Oklahoma Jazz-heldesaal.

 Diskografie 
As leader or co-leader
OpnamedatumVrystellingsdatumAlbumEtiketAantekeninge19601966The Avant-GardeAtlantic Recordsmet John Coltrane19651966TogethernessDurium RecordsOok uitgereik as Gato Barbieri & Don Cherry19652020Cherry JamGearbox RecordsEP19651966Complete CommunionBlue Note Records19662007Live at Cafe Montmartre 1966 Volume 119662008Live at Cafe Montmartre 1966 Volume 219662009Live at Cafe Montmartre 1966 Volume 319661967Symphony for ImprovisersBlue Note19661969Where Is Brooklyn?Blue Note19682021The Summer House SessionsBlank Forms1968/19712013Live In StockholmCaprice19681969Eternal RhythmMPS Records19691969Mu First PartBYG Recordsmet Ed Blackwell19691970Mu Second PartBYG Recordsmet Ed Blackwell19691978Live AnkaraSonet Records1969-19701970Human MusicFlying Dutchman Recordsmet Jon Appleton19711971ActionsPhilips Recordsmet Krzysztof Penderecki19711974OrientBYG Records19711974Blue LakeBYG Records19721972Organic Music SocietyCaprice19722019Universal SilenceLepo Glasbomet Carlos Ward en Dollar Brand19722021Organic Music Theatre Festival De Jazz De Chateauvallon 1972Blank Formsmet Naná Vasconcelos19731973Relativity SuiteJazz Composer's Orchestramet die Jazz Composer's Orchestra19731974Eternal NowSonet19751975Brown RiceHorizon RecordsOok uitgereik as Don Cherry19761977Hear & NowAtlantic19762020Om Shanti OmBlack Sweat19772014Modern ArtMellotronen19821982El CorazónECM Recordsmet Ed Blackwell19851985Home Boy (Sister Out)Barclay Records19862002Nu: Live at the Bracknell Jazz Festival, 1986Barclay19872021Nu: Live in GlasgowMark Helias self-uitgereik19881989Art DecoA&M Records1988-19901990MultikultiA&M19931994Dona NostraECM

Met Old and New Dreams
 Old and New Dreams (Black Saint Records, 1976)
 Old and New Dreams (ECM, 1979)
 Playing (ECM, 1980)
 A Tribute to Blackwell (Black Saint, 1987)

Met Codona
 Codona (ECM, 1979)
 Codona 2 (ECM, 1981)
 Codona 3 (ECM, 1983)

 As sideman 
Met Ornette Coleman
 Something Else!!!! (Contemporary Records, 1958)
 Tomorrow Is the Question! (Contemporary, 1959)
 The Shape of Jazz to Come (Atlantic, 1959)
 Change of the Century (Atlantic, 1960)
 Twins (Atlantic, 1959–60 [1971])
 The Art of the Improvisers (Atlantic, 1959–61 [1970])
 To Whom Who Keeps a Record (Atlantic, 1959–60 [1975])
 This Is Our Music (Atlantic, 1960)
 Free Jazz: A Collective Improvisation (Atlantic, 1960)
 Ornette! (Atlantic, 1961)
 Ornette on Tenor (Atlantic, 1961)
 Crisis (Impulse! Records, 1969)
 Science Fiction (Columbia Records, 1971)
 Broken Shadows (Columbia, 1971 [1982])
 The Complete Science Fiction Sessions (Columbia, 1971–1972 [2000])
 In All Languages (Caravan of Dreams, 1987)

Met die New York Contemporary Five
 Consequences (Fontana Records, 1963)
 New York Contemporary Five Vol. 1 (Sonet, 1963)
 New York Contemporary Five Vol. 2 (Sonet, 1963)
 Bill Dixon 7-tette/Archie Shepp and the New York Contemporary Five (Savoy Records, 1964)

Met Albert Ayler
 Ghosts (Debut Records], 1964)
 The Hilversum Session (Osmosis, 1964)
 New York Eye and Ear Control (ESP, 1965)
 The Copenhagen Tapes (Ayler, 2002)

Met Carla Bley
 Escalator over the Hill (JCOA, 1971)

Met Paul Bley
 Live at the Hilcrest Club 1958 (Inner City Records, 1958 [1976])
 Coleman Classics Volume 1 (Improvising Artists, 1958 [1977])

Met Bongwater
 Double Bummer (Shimmy-Disc [1988])

Met Charles Brackeen
 Rhythm X (Strata-East, 1973)

Met Allen Ginsberg
 Songs of Innocence and Experience (MGM Records, 1970)

Met Charlie Haden
 Liberation Music Orchestra (Impulse!, 1969)
 The Golden Number (1976) (one track)
 The Ballad of the Fallen (ECM, 1986)
 The Montreal Tapes: with Don Cherry and Ed Blackwell (Verve Records, 1989 [1994])

Met Abdullah Ibrahim
 The Journey (Chiaroscuro, 1977)

Met Clifford Jordan
 In the World (Strata-East, 1969 [1972])

Met Steve Lacy
 Evidence (New Jazz Records, 1962)

Met Michael Mantler
 The Jazz Composer's Orchestra (ECM, 1968)
 No Answer (WATT/ECM 1973)

Met Sunny Murray
 Sonny's Time Now (Jihad, 1965)

Met Jim Pepper
 Comin' and Goin (Europa, 1983)Met Sonny Rollins Our Man in Jazz (RCA Victor, 1962)Met George Russell George Russell Sextet at Beethoven Hall (MPS, 1965)Met Sun Ra Hiroshima (1983)
 Stars That Shine Darkly (1983)
 Purple Night (A&M, 1990)
 Somewhere Else (Rounder Records, 1993)Met Lou Reed The Bells (Arista, 1979)Met Charlie Rouse Epistrophy (Landmark, 1989)Met andere' Albert Heath en James Mtume saam met Herbie Hancock en Ed Blackwell – Kawaida (1969
 Alejandro Jodorowsky- The Holy Mountain klankbaan (1973)
 Terry Riley – Terry Riley and Don Cherry Duo (B.Free, 1975)
 Steve Hillage – L (1976)
 Collin Walcott – Grazing Dreams (ECM, 1977)
 Latif Khan – Music/Sangam (1978)
 Masahiko Togashi - Session In Paris, Vol. 1 "Song Of Soil" (Take One/King, 1979)
 Bengt Berger – Bitter Funeral Beer (ECM, 1981)
 Rip Rig + Panic – I Am Cold (1982)
 Bengt Berger Bitter Funeral Beer Band – Live in Frankfurt (1982)
 Billy Bang – Untitled Gift (Anima, 1982)
 Dag Vag – Almanacka (1983)
 Frank Lowe – Decision in Paradise (Soul Note, 1984)
 Jai Uttal – Footprints (1990)
 Ed Blackwell Project – What It Be Like? Ed Blackwell Project Vol. 2 (1992) (een snit)

 Verwysings 

 Eksterne skakels 

 The Slits' memoirs of Don Cherry, 3:AM Magazine''
 Diskografie by eagle-eye-cherry.com
 Diskografie
 Don Cherry biografie (in Duits en Engels) en bibliografie (in Engels)

Kategorie:Geboortes in 1936
Kategorie:Sterftes in 1995
Kategorie:Amerikaanse musici
Kategorie:Jazz